
การดำเนินการเพื่อจัดการความเสี่ยง              การทุจริตและประพฤติมิชอบ
ขององค์การบริหารส่วนตำบลเกาะขันธ์
ปีงบประมาณ พ.ศ. ๒๕๖๖




	แบบสรุปรายงานผลการดำเนินการเพื่อจัดการความเสี่ยงการทุจริตและประพฤติมิชอบ  
ประจำปีงบประมาณ พ.ศ.๒๕๖๖

	ชื่อหน่วยงาน องค์การบริหารส่วนตำบลเกาะขันธ์

	ด้านการใช้อำนาจและตำแหน่งหน้าที่
ชื่องานตามภารกิจ การจัดซื้อจัดจ้างและการบริหารพัสดุภาครัฐ


	ที่
	ขั้นตอนที่มีความเสี่ยงและ
รายละเอียดประเด็นความเสี่ยง
	ระดับความเสี่ยง
การทุจริต
	ผลการดำเนินการ

	๑
	กระบวนการจัดซื้อจัดจ้าง
๑.๑ การใช้ดุลยพินิจในการพิจารณาอนุมัติหรือยกเว้นกฎหมาย ระเบียบ และข้อบังคับที่เกี่ยวกับการจัดซื้อจัดจ้างภาครัฐ ซึ่งเอื้อประโยชน์ หรือทำให้เกิดโอกาสในการทุจริต หรือมีผลประโยชน์ทับซ้อน
๑.๒ การกำหนดคุณลักษณะเฉพาะของพัสดุ
ที่ชี้นำหรือเอนเอียงไปทางยี่ห้อใดยี่ห้อหนึ่ง
เป็นการเปิดช่องโหว่ให้บริษัทที่มีผลประโยชน์
ร่วมกันชนะการจัดซื้อจัดจ้างในครั้งนั้นๆ
๑.๓ การเลือกใช้วิธีการในการจัดซื้อจัดจ้าง
ไม่สอดคล้องกับวงเงินงบประมาณที่ได้รับการ
จัดสรรและมีกระบวนงานที่เกี่ยวข้องกับการ
ใช้ดุลยพินิจของเจ้าหน้าที่ ซึ่งมีโอกาสมีการ
เอื้อประโยชน์หรือให้ความช่วยเหลือพวกพ้อง
หรือการกีดกัน/สร้างอุปสรรคให้คู่แข่งรายอื่น
๑.๔ เจ้าหน้าที่ของ อบต.เกาะขันธ์ ใช้อำนาจและตำแหน่งหน้าที่รับผลประโยชน์ต่างๆ หรือสินบนไม่ว่าจะเป็นทรัพย์สิน ของขวัญ การลดราคาหรือสิ่งใดก็ตามในลักษณะเดียวกันที่จะส่งผลในการตัดสินใจดำเนินการตามอำนาจหน้าที่











	ปานกลาง
	- อบต.เกาะขันธ์ มีการใช้พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ เป็นกฎหมายที่กำหนดกรอบการปฏิบัติงานที่เป็นมาตรฐานเดียวกัน มุ่งเน้นการเปิดเผยข้อมูลเพื่อความโปร่งใสและแข่งขันอย่างเป็นธรรม คำนึงถึงวัตถุประสงค์การใช้งานเป็นสำคัญ เพื่อให้เกิดความคุ้มค่าในการใช้จ่ายเงิน กำหนดการจัดซื้อจัดจ้างด้วยวิธีการทางอิเล็กทรอนิกส์เพื่อเป็นการเปิดเผยโปร่งใสและตรวจสอบได้ โดยมีการกำชับและกำกับดูแลให้เจ้าหน้าที่ที่เกี่ยวข้องถือปฏิบัติและดำเนินการตามระเบียบโดยเคร่งครัด
 - อบต.เกาะขันธ์ มีการกำชับเจ้าหน้าที่ให้มีการติดตามศึกษาความเปลี่ยนแปลงของระเบียบ ข้อบังคับ หนังสือเวียนและประกาศต่างๆ ที่เกี่ยวกับการจัดซื้อจัดจ้างภาครัฐจากหน่วยงานที่เกี่ยวข้อง เช่น กรมบัญชีกลาง สำนักงบประมาณ กระทรวงดิจิทัลเพื่อเศรษฐกิจและสังคม อย่างใกล้ชิดเพื่อเตรียมความพร้อมในการดำเนินงาน มีการส่งเจ้าหน้าที่เข้ารับการอบรมหลักสูตรที่เกี่ยวข้องกับการจัดซื้อจัดจ้างและการบริหารพัสดุภาครัฐที่มีการเปลี่ยนแปลงอย่างต่อเนื่อง
- อบต.เกาะขันธ์มีการจัดทำประกาศเผยแพร่แผนการจัดซื้อจัดจ้างประจำปีเป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ และมีการประกาศเผยแพร่ข่าวสารต่างๆเกี่ยวกับการจัดซื้อจัดจ้าง เช่นประกาศประกวดราคา ประกาศผู้ชนะการเสนอราคา ผลการจัดซื้อจัดจ้าง เพื่อให้การดำเนินการจัดซื้อจัดจ้าง เป็นไปด้วยความโปร่งใสและประชาชนเข้ามามีส่วนร่วมในการตรวจสอบได้ โดยได้มีการปิดประกาศโดยเปิดเผย ณ ที่ทำการ อบต.เกาะขันธ์ และเผยแพร่ในเว็บไซต์ของ อบต.เกาะขันธ์ ด้วย
- อบต.เกาะขันธ์มีการกำชับเจ้าหน้าที่ให้ใช้วิธีการจัดซื้อจัดจ้างให้สอดคล้องกับวงเงินงบประมาณเป็นไปตามระเบียบกระทรวงการคลัง ว่าด้วยจัดซื้อจัดจ้างและการบริหารพัสดุภาครัฐ พ.ศ. ๒๕๖๐ เช่น วงเงินเกิน ๕๐๐,๐๐๐ บาท เลือกใช้วิธีประกวดราคาอิเล็กทรอนิกส์ (e-bidding) เป็นต้น เว้นแต่จะสามารถดำเนินการโดยวิธีเฉพาะเจาะจงได้ภายใต้หลักเกณฑ์ที่กฎหมายกำหนดอย่างเคร่งครัด
- อบต.เกาะขันธ์มีการจัดทำประกาศ เรื่องมาตรการป้องกันการรับสินบน เพื่อให้เจ้าหน้าที่ของหน่วยงานถือปฏิบัติโดยเคร่งครัดเพื่อป้องกันการรับสินบนทุกรูปแบบ หากมีการฝ่าฝืนจะมีมาตรการในการลงโทษตามมาตรการเพื่อป้องกันการรับสินบนได้อย่างมีประสิทธิภาพ
- อบต.เกาะขันธ์มีการจัดทำประกาศ เรื่องมาตรการเผยแพร่ข้อมูลต่อสาธารณะ เพื่อให้การเผยแพร่ข้อมูลข่าวสารต่อสาธารณะของ อบต.เกาะขันธ์ สอดคล้องกับพระราชบัญญัติข้อมูลข่าวสารของราชการ พ.ศ. ๒๕๔๐ และระเบียบว่าด้วยการรักษาความลับของทางราชการ พ.ศ.๒๕๔๔ เป็นไปอย่างถูกต้อง น่าเชื่อถือและเกิดประโยชน์ต่อประชาชน โดยมีการประชาสัมพันธ์ข้อมูลข่าวสารต่างๆ  ณ ที่ทำการ อบต.เกาะขันธ์ และเผยแพร่ในเว็บไซต์ของ อบต.เกาะขันธ์
- อบต.เกาะขันธ์มีการจัดทำประกาศเรื่อง มาตรการส่งเสริมความโปร่งใสในการจัดซื้อจัดจ้าง เพื่อให้การจัดซื้อจัดจ้างของ อบต.เกาะขันธ์ มีความโปร่งใส เกิดประโยชน์สูงสุดแก่หน่วยงานและสอดคล้องกับหลักการมาตรา ๘ ของพระราชบัญญัติ การจัดซื้อจัดจ้างและการบริหารพัสดุภาครัฐ พ.ศ. ๒๕๖๐ คือ คุ้มค่า โปร่งใส มีประสิทธิภาพและประสิทธิผล ตรวจสอบได้
- อบต.เกาะขันธ์มีการจัดทำประกาศ เรื่องมาตรการตรวจสอบการใช้ดุลยพินิจ มีเจตนารมณ์ที่มุ่งมั่นในการขับเคลื่อนมาตรการด้านการป้องกันและปราบปรามการทุจริตอย่างจริงจัง ตามนโยบายคุณธรรมและความโปร่งใสในการดำเนินงานของ อบต.เกาะขันธ์

- อบต.เกาะขันธ์มีการประกาศนโยบายไม่รับของขวัญ (No Gift Policy) เพื่อเสริมสร้างวัฒนธรรมองค์กรและค่านิยมสุจริตในการปฏิบัติงานเสริมสร้างวัฒนธรรมองค์กรให้กับบุคลากรในทุกระดับให้ตระหนักถึงสิทธิและหน้าที่ของตนเองในการป้องกันการทุจริต การรับหรือให้สินบนและความขัดแย้งทางผลประโยชน์มิให้เกิดกับ อบต.เกาะขันธ์ ซึ่งเป็นมาตรการที่บังคับใช้กับเจ้าหน้าที่ทุกระดับ โดยได้ประกาศใช้ในปีงบประมาณ ๒๕๖๖ ตั้งแต่วันที่ ๔ ตุลาคม ๒๕๖๕



	แบบสรุปรายงานการประเมินความเสี่ยงการทุจริต  ประจำปีงบประมาณ พ.ศ.๒๕๖๖
แผนบริหารจัดการความเสี่ยงการทุจริต

	ชื่อหน่วยงาน องค์การบริหารส่วนตำบลเกาะขันธ์

	ด้านการใช้อำนาจและตำแหน่งหน้าที่
ชื่องานตามภารกิจ ..การจัดซื้อจัดจ้างและการบริหารพัสดุภาครัฐ


	ที่
	ขั้นตอนที่มีความเสี่ยงและ
รายละเอียดประเด็นความเสี่ยง
	ระดับความเสี่ยง
การทุจริต
	[bookmark: _GoBack]ผลการดำเนินการ

	๒
	การตรวจรับพัสดุ
๒.๑ กรรมการตรวจรับพัสดุเท็จซึ่งไม่เป็นไปตามคุณลักษณะเฉพาะในการตรวจรับพัสดุและ
ไม่ได้มาตรฐาน มีการเรียกรับเงิน จ่ายสินบน
เงินทอนหรือเปอร์เซ็นต์จากการตรวจรับ
๒.๒ กรรมการตรวจการจ้างทำรายงานเสนอ
ผู้มีอำนาจเกี่ยวกับการเพิ่มและลดงานตาม
สัญญาจ้าง โดยไม่เป็นไปตามระเบียบและ     ไม่ตรวจสอบราคาที่แท้จริงจนเป็นเหตุให้ทาง
ราชการได้รับความเสียหาย
	ปานกลาง
	- อบต.เกาะขันธ์มีการกำชับให้กรรมการตรวจรับพัสดุทุกคณะต้องดำเนินการตรวจรับพัสดุให้เป็นไปตามกฎหมายและระเบียบที่เกี่ยวข้อง รวมทั้งต้องศึกษาหลักเกณฑ์และเงื่อนไขที่กำหนดไว้ในสัญญาอย่างละเอียดถี่ถ้วนก่อนดำเนินการตรวจรับพัสดุทุกโครงการ
- อบต.เกาะขันธ์มีการกำหนดให้การตรวจรับพัสดุทุกโครงการ คณะกรรมการตรวจรับพัสดุจะต้องมีการวางแผนและจัดประชุมเพื่อตรวจรับพัสดุให้ทันเวลาที่กำหนดไว้ในคำสั่งแต่งตั้งคณะกรรมการตรวจรับพัสดุและต้องทำจัดทำรายงานการประชุมคณะกรรมการตรวจรับพัสดุประกอบเป็นเอกสารในการเบิกจ่ายด้วย

	๓
	การบริหารพัสดุ
เจ้าหน้าที่ของ อบต.เกาะขันธ์ ใช้อำนาจและตำแหน่งหน้าที่นำทรัพย์สินของทางราชการซึ่งจะต้องใช้เพื่อประโยชน์ของทางราชการไปใช้เพื่อประโยชน์ของตนเองหรือพวกพ้อง



	ปานกลาง
	- อบต.เกาะขันธ์มีการบูรณาการงานระบบงานพัสดุให้สอดคล้องตามเกณฑ์การประเมิน ITA โดยได้ทบทวนแนวปฏิบัติเกี่ยวกับขออนุญาตการยืม-คืน และการใช้ทรัพย์สินของทางราชการเพื่อให้ง่ายต่อการปฏิบัติงาน รวมทั้งวางระบบการกำกับ ดูแล และตรวจสอบพัสดุประจำปี โดยกำหนดให้ต้องมีการได้รับอนุญาตจากผู้บังคับบัญชาชั้นต้นกำกับด้วย
- อบต.เกาะขันธ์มีการกำหนดวิธีการและขั้นตอนในการยืมครุภัณฑ์ส่วนกลาง และการเบิกวัสดุสำนักงานของพนักงาน อบต.เกาะขันธ์ โดยมีการจัดทำทะเบียนคุมการเบิกจ่ายวัสดุของแต่ละส่วนงานโดยมีผู้บังคับบัญชาชั้นต้นเป็นผู้รับผิดชอบในการคุมการเบิกจ่ายวัสดุ 
- อบต.เกาะขันธ์ได้ดำเนินการจัดให้มีช่องทางทางรับแจ้งการทุจริตหรือประพฤติมิชอบของเจ้าหน้าที่      ซึ่งแยกต่างหากจากช่องทางรับแจ้งเรื่องร้องเรียนร้องทุกข์ทั่วไปเพื่อป้องกันข้อมูลของผู้ร้องเรียนให้เป็นความลับ หากประชาชนพบเห็นพฤติกรรมของเจ้าหน้าที่ของ อบต.เกาะขันธ์ที่นำทรัพย์สินของทางราชการไปใช้ประโยชน์ส่วนตัว หรือเกี่ยวกับการกระทำการทุจริตหรือประพฤติมิชอบก็สามารถร้องเรียนได้ผ่านช่อทางดังกล่าว ซึ่งอยู่บนหน้า Website ของ อบต.เกาะขันธ์ 



หมายเหตุ :  อบต.เกาะขันธ์ ได้มีการจัดตั้งศูนย์รับเรื่องร้องเรียนร้องทุกข์ อบต. เกาะขันธ์ และช่องทางรับแจ้งข่าวสารการทุจริตและประพฤติมิชอบของเจ้าหน้าที่ โดยสามารถแจ้งได้ผ่านช่องทาง ดังนี้
- ติดต่อด้วยตนเอง ที่ศูนย์รับเรื่องร้องเรียน องค์การบริหารส่วนตำบลเกาะขันธ์ อำเภอชะอวด จังหวัดนครศรีธรรมราช
- ทางเว็บไซต์ www.Kohkhon.go.th หัวข้อ “รับเรื่องร้องเรียนร้องทุกข์” และ หัวข้อ “ช่องทางการแจ้งเรื่องร้องเรียนการทุจริตและประพฤติมิชอบของเจ้าหน้าที่ของหน่วยงาน”
- โทรศัพท์ ๐-๗๕๔๙-๓๑๑๑
- โทรสาร  ๐-๗๕๔๙-๓๑๑๑ ต่อ ๖

